**EEZ finanšu instrumenta 2009.-2014.gada perioda izsludinātais 3. konkurss**

**apakšprogrammā** **„Nevalstisko organizāciju projektu programma”**

**Projekts „Ģimenes asistenti Jelgavas pilsētā”**

**Projekta iesniedzējs:** Jelgavas pensionāru biedrība

**Sadarbības partneri:** Jelgavas pilsētas pašvaldības iestāde „Jelgavas sociālo lietu pārvalde”

**Mērķis:** apvienojot NVO cilvēku resursus, papildinot zināšanas un prasmes, sadarbojoties ar pašvaldības Sociālo dienestu, mazināt sociālo nevienlīdzību, veicināt pensijas vecuma personu un riska grupas ģimenēs dzīvojošu personu sociālo iekļaušanos un paaudžu sadarbību.

**Apakšmērķis:** izstrādāt un ieviest inovatīvu alternatīvu sociālo pakalpojumu Jelgavas pilsētā, kas nodrošina vienlīdzīgu tiesību iespējas un ļauj uzlabot riska ģimeņu sociālo funkcionēšanu, sekmē personu psihoemocionālā stāvokļa uzlabošanos, kā arī rada sociālai funkcionēšanai labvēlīgus apstākļus, veicina integrācijas procesa un sociālo pakalpojumu attīstību Jelgavā.

Projekta ietvaros plānots apmācīt cilvēkus un izveidot komandu sociālā pakalpojuma ”Ģimenes asistents” pilotēšanai, lai sniegtu alternatīvās aprūpes un atbalsta pakalpojumu atbilstoši klienta vajadzībām. ”Ģimenes asistentam” plānots pildīt uzticības personas funkciju, kurš sniedz psiholoģisku atbalstu, kā arī padomus dažādos sadzīves tiesību un vajadzību jautājumos un palīdz pilnveidot sadzīves prasmes riska ģimenēs un personām ar funkcionāliem traucējumiem.

**Projekta galvenās aktivitātes:**

1. Projekta dalībnieku atlase
2. Asistentu apmācība un darbības modeļa izstrāde

3. Pakalpojumu saņēmēju - riska grupas ģimenes ar bērniem un cilvēku ar funkcionāliem traucējumiem apzināšana sadarbībā ar Jelgavas pilsētas pašvaldības iestādi ”Jelgavas sociālo lietu pārvalde”

4. Pakalpojuma ieviešana – pilotprojekts

5. Asistentu atbalsta un darba grupas koordinēšana

6. Noslēguma konferences organizēšana un labās prakses pieredzes prezentēšana.

**Asistentu apmācību saturs:**

* Ģimenes budžeta un laika plānošana
* Ēdiena gatavošanas prasmes un galda kultūra
* Veselīga uztura un dzīvesveida paradumi
* Telpu uzkopšana un personīgā higiēna
* Svētki un tradīcijas ģimenē
* Apģērbu labošana un rokdarbi
* Lasīšanas un rakstīšanas prasmes, spēles un pasakas
* Kultūras pasākumu apmeklējumi
* Komunikācija, saskarsmes un konfliktu risināšanas prasmes, stresa menedžments.

**Pakalpojuma saņēmēji:** 20 – 25 augsta sociālā riska ģimenes.

**Dalībnieki, kuri tiks iesaistīti projekta īstenošanā:** 20-25 personas - Jelgavas pensionāru biedrības biedri.

**Projekta īstenošanas laiks:** 01.04.2015. -31.03.2016.

**Projekta kopējais finansējums:** *euro* 19 900,00, t.sk EEZ finanšu instrumenta finansējums 17 910,00 *euro* jeb 90%; Jelgavas pilsētas pašvaldības līdzfinansējums 1 990,00 *euro* jeb 10%.